作者:劉敏中
標題:正宮・黑漆弩村居遣興
內容:長巾闊領深村住，不識我喚作傖父。掩白沙翠竹柴門，聽徹秋來夜雨。閒將得失思量，往事水流東去。便宜教畫卻凌煙，甚是功名了處。吾廬卻近江鷗住，更幾個好事農父。對青山枕上詩成，一陣沙頭風雨。酒旗只隔橫塘，自過小橋沽去。盡疏狂不怕人嫌，是我生平喜處。